गुवाहाटी , नवेम्बर 22 : दिउटि होफुनाय समावनो , गुवाहाटी सरकारि रेलवे पुलिसआ ( GRP ) दिनै फुंनि 7 रिंगायाव ( ब्रिहस्पथिबार ) नं 12423 राजधानि एक्सप्रेस रेल गारिनि कोच - A / 4 आरो 16 नं सिटनिफ्राय 15 किलग्राम गान्जाखौ मोन्नो हायो । GRP आ सनदेह' खालामनाय बादिब्ला बे फेग्रा मुवा एबा गान्जाखौ नागालैन्डनि डिमापुरनिफ्राय लाबोनाय जादोंमोन । बेजों लोब्बा थानाय 28 बोसोर बैसोनि के . के रियांगखौ सनदेह' खालामनानै खायो । मिथिनो मोन्नाय बादिब्ला दायनिगिरि रियांग बिथांआ दिल्ली फारसे आगान सुगासिनो दंमोन । मखनो गोनांदि , रियांग बिथांआ मनिपुर हादोरसानि सेनापटि जिल्लानि सिङाव थानाय माराम बाजार पुलिस थाना आरो गामिनि थागिरि कालुबा माराम सागंबामनि फिसाज्ला होन्ना मितिनाय जायो । बे जाथायखौ लानानै बिथांखौ पुलिस केस थिसन्नाय जायो आरो सोंनाय फिन्नाया सोलिगासिनो दं होन्ना मिथिनो मोनबावनाय जायो । https : / / youtu . be / o8TNvDRSjQI 
गुवाहाटीआव रेलवे पुलिसआ 15 कि . ग्रा . गान्जा हमदों , सासे सुबुंखौ खायो